stanford-oval/wikipedia huggingface dataset:
เอเอสพี
ตัวอย่างการใช้งาน ASP (VBScript)

ตัวอย่างในหน้านี้ เป็นการทำงานแบบ Server-Side Script ร่วมกับการใช้ HTML ดังนี้:
<%
' บรรทัดนี้ไม่มีความหมายอะไร; นอกจากเป็นแค่ หมายเหตุ (comment).:

Response.Write ("Wikipedia") ' โค้ดในบรรทัดนี้จะพิมพ์คำว่า "Wikipedia" ไปในเว็บเบราว์เซอร์.

%>
<% 
Dim X     ' ตรวจสอบทุกครั้งว่าคุณได้ประกาศตัวแปรที่จะเรียกใช้

X = 1     ' X คือค่าที่เราจะใช้ในตัวอย่างนี้

If X = 1 Then
%>

<b>X มีค่าเท่ากับหนึ่ง</b>

<% Else %>

<b>X มีค่าไม่เท่ากับหนึ่ง</b>

<% End If %>
รหัสที่อยู่ระหว่าง <% ... %> จะผ่านการทำงานจากเซิร์ฟเวอร์ โดยจะแสดงผลเป็น HTML คือ <b>X equals one</b> เมื่อค่า X บนฝังเซิร์ฟเวอร์ มีค่าเท่ากับ 1.
ในการที่เราเปิดและปิดแท็ก <% %> บ่อยเท่าไรก็ไม่เป็นผล เพราะนั้นเป็นแค่การเปิดและปิดการทำงานของ ASP engine เท่านั้น. จากตัวอย่างด้านบน เราสามารถหาหนทางอื่นได้ เช่น:
<%
Dim strWikiPedia

strWikiPedia = "free"

' นี่คือตัวอย่างของ ASP VBScript ล้วนๆ เพื่อทำงาน...

If strWikiPedia = "free" then

   Response.write "ใช้งานได้ฟรี โดยไม่ต้องใช้ บัตรเครดิต"

Else

   Response.write "หาบัตรเครดิตมาจ่ายซะ หรือคลิกที่แบนเนอร์"

End If
%>
หลังจากที่เราเริ่มใช้ "ค่าคงที่" ไปแล้ว, คราวนี้เราจะใช้เรียกข้อมูลจากวัตถุ. การเรียกข้อมูลจากวัตถุเป็นสิ่งที่หน้าสนใจอย่างหนึ่ง เราสามารถเรียกมันได้จาก "ข้อความสอบถาม" (query string) หรือจาก "ฟอร์ม" (form) ที่ส่งเข้ามา ซึ่งคุณควรจะรู้ความแตกต่างระหว่าง "post" และ "get". "get" จะถูกตั้งค่าให้อยู่ในข้อความสอบถาม (Request.QueryString () ). "post" จะถูกตั้งค่าในฟอร์ม (Request.Form () ).  ดังตัวอย่าง ดังนี้.
<form action="pagename.asp" method="get">
   <input type="text" name="Name" /><br />
   <input type="Submit" />
</form>
<%

strName = request.querystring ("Name") ' ทำการเรียกตัวแปรชื่อ Name จากฟอร์ม

If strName <> "" Then ' ถ้าค่า "strName" ไม่มีค่าเท่ากับ "" (ค่าว่าง) แล้ว

   ' ในบรรทัดถัดไป ให้เขียนคำว่า "ยินดีต้อนรับเข้าสู่วิกิพีเดีย ",
   ' แล้วตามด้วยชื่อของผู้เปิด.

   Response.write "ยินดีต้อนรับเข้าสู่วิกิพีเดีย " & strName

End If
%>
โค้ดด้านบนที่กล่าวมา เป็นการขอให้ผู้ใช้ ใส่ชื่อในฟอร์ม.  เมื่อผู้ใช้กด "Submit", ฟอร์มจะทำการเปิดหน้านั้นใหม่อีกครั้ง แล้วจึงแสดงชื่อ และข้อความต้อนรับสู่วิกีพีเดีย
จากการสังเกตโค๊ดด้านบน, คุณอาจสังเกตว่า โค๊ดที่เขียนขึ้นนี้ คล้ายการพัฒนาโปรแกรมทั่วๆ ไป ใน Visual Basic 6.0
แต่ในที่นี้ โครงสร้างการเขียน (syntax) ของการแสดงข้อความออกมาดูเปลี่ยนไป. Response.write เป็นคำสั่ง ในการเขียนบ้างอย่างไปยังเบราว์เซอร์เครื่องลูกข่าย.
ในทำนองเดียวกัน, Response.clear เป็นคำสั่งในการล้างเนื้อหาที่เก็บไว้ในบัฟเฟอร์ (buffer) , ที่เก็บข้อมูลสำรอง (temporary memory storage location).
ย้าย ASP ไปยัง ASP.NET 1.x

ASP to ASP.NET v1.x Migration Assistant เป็นโปรแกรมที่ช่วยคุณย้ายหน้า ASP เดิมไปยังเว็บเอ็พพลิเคชันบน ASP.NET. เนื่องจากว่าโครงสร้าง และรูปแบบการพัฒนาบน ASP.NET นั้นแตกต่างกันมาก การโยกย้ายนั้นไม่ใช่ระบบอัตโนมัติทั้งหมด แต่จะช่วยการย้ายให้รวดเร็วขึ้นในบางขั้นตอนที่จำเป็น.
Apache::ASP

Apache::ASP เป็นโปรแกรมในการทำงานของ ASP บนเซิร์ฟเวอร์ Apache ที่ปกติจะทำงานเฉพาะกับภาษาประเภท Perl เท่านั้น ซึ่งทำให้เรา สามารถใช้งาน ASP รวมไปถึงการใช้ Session และ ยังคงสามารถใช้ภาษา Perl ได้
ดูเพิ่ม

ASP.NET
VBScript
Visual Basic - ภาษาที่ VBScript อ้างอิงด้วย
Internet Information Service - โปรแกรมที่ใช้ในการทำงาน ASP ด้านเซิร์ฟเวอร์
เว็บไซต์ที่สอนภาษา (ASP) และอื่น ๆ  ที่เกี่ยวข้อง (ภาษาไทย) 5555 -3-
^^
เอ็กซ์ตรีมรูลส์ (2010)

เอ็กซ์ตรีมรูลส์ 2010 (อังกฤษ: Extreme Rules 2010) เป็นรายการเพย์-เพอร์-วิวมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) ที่จัดหลังศึกใหญ่ เรสเซิลเมเนีย ครั้งที่ 26 จัดเมื่อวันที่ 25 เมษายน ค.ศ. 2010 ณ นิวออร์ลีนส์แอรีนา ในนิวออร์ลีนส์ รัฐลุยเซียนา ซึ่งเป็นการจัดรายการที่นำเสนอโดย KFC โดยแสดงนักมวยปล้ำจาก รอว์ และ สแมคดาวน์ ในรายการนี้มีการแข่งขันปล้ำกัน 8 รายการตามตาราง ซึ่งตามจริงมี 9 รายการ ดังนี้
ผลการแข่งขัน

| # | ผลการปล้ำ | รูปแบบการปล้ำ | เวลา |
| --- | --- | --- | --- |
| ก่อนรายการ | โคฟี คิงส์ตัน ชนะ ดอล์ฟ ซิกก์เลอร์ | แมตช์ตัวต่อตัว | ไม่ปรากฏ |
| 1. | เดอะฮาร์ทไดนาสตี้ (เดวิด ฮาร์ท สมิธ และไทสัน คิด) (พร้อมนาตาเลีย และเบรต ฮาร์ต) ชนะ โชมิซ (บิ๊กโชว์ และเดอะมิซ) (c) | กันเลทท์แมตช์ ถ้าโชมิซแพ้ ผู้ที่ชนะจะมีโอกาสชิงแชมป์แทคทีมทั้ง 2 แชมป์จากโชมิซ ในโอกาสต่อไป | 05:18 |
| 2. | ซีเอ็ม พังก์ (พร้อมลู้ก แกลโลส์ และเซเรนา) ชนะ เรย์ มิสเตริโอ | เดิมพันด้วยผม (ถ้าพังก์แพ้ เขาต้องถูกตัดผมจนหมดศีรษะ) | 15:57 |
| 3. | เจทีจี ชนะ แชด แกสปาวด์ | ล่ามด้วยเชือก (ทั้ง 2 นักมวยปล้ำจะถูกล่ามข้อมือของทั้ง 2 คน ด้วยเชือก ใครสามารถแตะเทิร์นบัคเคิลได้ครบ 4 มุมก่อนเป็นผู้ชนะ) | 06:41 |
| 4. | แจ็ก สแวกเกอร์ (c) ชนะ แรนดี ออร์ตัน | เอ็กตรีมรูลล์แมตช์ (ไม่มีกฎกติกา ใครจับกด 3 หรือทำให้ผู้ต่อสู้ยอมแพ้ก่อน เป็นผู้ชนะ)ชิงแชมป์โลกเฮฟวี่เวท | 19:59 |
| 5. | เชมัส ชนะ ทริปเปิลเอช | สตรีตไฟท์ (ไม่มีกฎกติกา ใครจับกด 3 หรือทำให้ผู้ต่อสู้ยอมแพ้ก่อนเป็นผู้ชนะ) | 17:46 |
| 6. | เบท ฟีนิกซ์ ชนะ มิเชล แมคคูล (c) (พร้อมเลย์ลา และวิกกี เกร์เรโร) | เอ็กซ์ตรีมเมกเอฟเวอร์แมตช์(สามารถใช้เครื่องสำอางเป็นอาวุธได้เท่านั้น)ชิงแชมป์หญิง | 06:32 |
| 7. | เอดจ์ ชนะ คริส เจริโค | แมตช์ในกรงเหล็ก (ชนะด้วยการจับกด3 หรือทำให้ผู้ต่อสู้ยอมแพ้หรือใต่กรงหรือเดินออกจากประตูของกรง เท้าทั้ง2ข้างแตะพื้นก่อน) | 25:57 |
| 8. | จอห์น ซีนา (c) ชนะ บาติสตา | ลาสแมนสแตนดิ้งแมทช์ (ชนะด้วยการให้คู่ต่อสู้นอนกับพื้นให้กรรมการนับ 1 ถึง 10)ชิงแชมป์ WWE | 27:34 |
(c)= เป็นแชมป์อยู่ในขณะนั้น
ดูเพิ่ม

ดับเบิลยูดับเบิลยูอี เอ็กซ์ตรีมรูลส์
เอเอสพีดอตเน็ต เอแจ็กซ์

เอเอสพีดอตเน็ต เอแจ็กซ์ (อังกฤษ: ASP.NET AJAX) คือเฟรมเวิร์กเสริมสำหรับเอเอสพีดอตเน็ตพัฒนาโดยไมโครซอฟท์ เพื่อเพิ่มความสามารถเอแจ็กซ์ ซึ่งมีส่วนประกอบเป็นสองส่วนคือ
ไมโครซอฟท์ เอแจ็กซ์ ไลบรารี (Microsoft AJAX Library) ซึ่งเป็นไลบรารีสคริปต์สำหรับด้านไคลเอนต์
เอเอสพีดอตเน็ต เอแจ็กซ์ เอกซ์เทนชัน (ASP.NET AJAX Extensions) ซึ่งเป็นส่วนประกอบด้านเซิร์ฟเวอร์เช่น เอเอสพีดอตเน็ต คอนโทรล  และส่วนประกอบในการประสานงานกับทางด้านไคลเอนต์
ปัจจุบันนี้ เอเอสพีดอตเน็ต เอแจ็กซ์ ได้ออกรุ่น 1.0 วันที่ 23 มกราคม พ.ศ. 2550 หลังจากที่เปิดให้ทดสอบมากกว่า 1 ปี และมีกำหนดการที่จะรวม เอเอสพีดอตเน็ต เอแจ็กซ์ เข้าไปในดอตเน็ตเฟรมเวิร์กรุ่นต่อไป
เอเอสพีดอตเน็ต เอแจ็กซ์ ถือเป็นผลิตภัณฑ์ที่ได้รับการสนับสนุนโดยไมโครซอฟท์ ซึ่งรวมอยู่ในสัญญาการสนับสนุนตามปกติ โดยนับเป็นส่วนหนึ่งในดอตเน็ตเฟรมเวิร์ก
ความสามารถ

สคริปต์ไลบรารีได้สนับสนุนและรองรับหลากหลายความสามารถไม่ว่าจะเป็นคลาสเอกซ์เทนชัน สนับสนุนด้านเน็ตเวิร์ก เครื่องมือช่วยเหลือ และอื่นๆ
ออกแบบให้เข้ากันได้กับเอเอสพีดอตเน็ต โดยเอเอสพีดอตเน็ตคอนโทรลเดิมนั้น สามารถเพิ่มความสามารถเอแจ็กซ์ได้อย่างง่ายดาย
มีเอแจ็กซ์คอนโทรลไลบรารีสำเร็จรูปมากกว่า 35 คอนโทรล ซึ่งความสามารถที่ต้องการจะใช้เอแจ็กซ์นั้น สามารถใช้คอนโทรลเข้าช่วย ทำให้ประหยัดเวลาการเขียนโค้ดยิ่งขึ้น
มีคู่มือ วิธีการใช้ที่ละเอียด และวิดีโอประกอบการเรียนรู้มากกว่า 40 วิดีโอฟรีบนเว็บ
รองรับทั้ง Visual Web Developer Express Edition รุ่นฟรี และวิชวลสตูดิโอ 2005
สนับสนุน และรองรับการต่อยอด ซึ่งเห็นผลได้จาก เอเอสพีดอตเน็ต เอแจ็กซ์ คอนโทรลทูลคิต ที่เป็นลักษณะซอฟต์แวร์รหัสเปิด ซึ่งได้มีคอนโทรลตัวใหม่เพิ่มขึ้นเป็นประจำ
เว็บเบราว์เซอร์ที่สนับสนุน

เอเอสพีดอตเน็ต เอแจ็กซ์ สนับสนุนการทำงานบนหลายเบราว์เซอร์ที่แพร่หลายในปัจจุบันอย่างอินเทอร์เน็ตเอกซ์พลอเรอร์ ไฟร์ฟอกซ์ หรือซาฟารี
การออกวางตลาด

เอเอสพีดอตเน็ต เอแจ็กซ์ นั้นออกวางตลาดแตกต่างจากซอฟต์แวร์อื่นๆ โดยจะออกเป็นสองรุ่นพร้อมกันคือรุ่นแกนหลัก (core) และรุ่นที่เพิ่มความสามารถจากรุ่นแกนหลักที่ยังไม่พร้อมดีโดยรุ่นนี้จะเรียกว่า CTP (Community Technical Preview) และนอกจากนั้นหลายคอนโทรลที่ทำงานร่วมกับ เอเอสพีดอตเน็ต เอแจ็กซ์ แยกออกมาอยู่ใน เอเอสพีดอตเน็ต เอแจ็กซ์ คอนโทรลทูลคิต ซึ่งปัจจุบันมีมากกว่า 30 คอนโทรล โดยเป็นลักษณะซอฟต์แวร์รหัสเปิด โดยให้บุคคลทั่วไปร่วมพัฒนา สร้างคอนโทรลเพิ่มเติมสำหรับ เอเอสพีดอตเน็ต เอแจ็กซ์ และแจกจ่ายได้
เปรียบเทียบระหว่างรุ่นแกนหลัก และรุ่น CTP

| ความสามารถ> ความสามารถด้านเซิร์ฟเวอร์ | เอเอสพีดอตเน็ต เอแจ็กซ์ 1> 0.ความสามารถด้านเซิร์ฟเวอร์ | เอเอสพีดอตเน็ต เอแจ็กซ์ CTP> ความสามารถด้านเซิร์ฟเวอร์ |
| --- | --- | --- |
| Asynchronous เน็ตเวิร์กจากไคลเอนต์ไปเซิร์ฟเวอร์ | 1 ! สำเร็จ |  |
| Authentication ผ่านเว็บเซอร์วิส | 1 ! สำเร็จ |  |
| คลาส AutoCompleteExtender |  | 1 ! สำเร็จ |
| คลาส ControlExtender | 1 ! สำเร็จ |  |
| Web Parts ลากและวาง (drag & drop) |  | 1 ! สำเร็จ |
| คอนโทรล DragOverlayExtender |  | 1 ! สำเร็จ |
| คลาส PopupExtender |  | 1 ! สำเร็จ |
| โพรไฟล์ผ่านเว็บเซอร์วิส | 1 ! สำเร็จ |  |
| คอนโทรล ScriptManager และ ScriptManagerProxy | 1 ! สำเร็จ |  |
| Static page methods ด้วยเว็บเซอร์วิส | 1 ! สำเร็จ |  |
| คอนโทรล Timer | 1 ! สำเร็จ |  |
| คอนโทรล อัปเดตแพนอล | 1 ! สำเร็จ |  |
| คอนโทรล UpdateProgress | 1 ! สำเร็จ |  |
ความสามารถด้านไคลเอนต์
ดูเพิ่ม

เอเอสพีดอตเน็ต
ดอตเน็ตเฟรมเวิร์ก
แหล่งข้อมูลอื่น

เว็บไซต์ทางการ (อังกฤษ)
คู่มือการใช้งาน (อังกฤษ)
ตัวอย่าง ASP.NET Control Toolkit (อังกฤษ)
บล็อกจีเอ็มสังกัดฝ่ายนักพัฒนา (อังกฤษ)
เอเอช-1 ซูเปอร์คอบรา

| เอเอช-1 ซูเปอร์คอบรา |
| --- | --- |

ข้อมูลทั่วไป
บทบาท: เฮลิคอปเตอร์จู่โจม
ชาติกำเนิด:  สหรัฐอเมริกา
บริษัทผู้ผลิต: เบลล์ เฮลิคอปเตอร์
สถานะ: อยู่ในประจำการ
ผู้ใช้งานหลัก: กองนาวิกโยธินสหรัฐ กองทัพบกสาธารณรัฐอิสลามอิหร่าน กองทัพบกสาธารณรัฐจีน กองทัพบกตุรกี
จำนวนที่ผลิต: มากกว่า 1,217 ลำ
ประวัติ
สร้างเมื่อ: พ.ศ. 2513-ปัจจุบัน
เริ่มใช้งาน: พ.ศ. 2514 (รุ่นเจ) พ.ศ. 2529 (รุ่นดับบลิว)
เที่ยวบินแรก: พ.ศ. 2512 (รุ่นเจ)
พัฒนาจาก: เอเอช-1 คอบรา
สายการผลิต: เอเอช-1ซี ไวเปอร์ เบลล์ วายเอเอช-63 แพนฮา 2091
เบลล์ เอเอช-1 ซูเปอร์คอบรา (อังกฤษ: Bell AH-1 SuperCobra) เป็นเฮลิคอปเตอร์จู่โจมแบบสองเครื่องยนต์ที่มีพื้นฐานมาจากเอเอช-1 คอบราของกองทัพบกสหรัฐ ในตระกูลคอบรายังมีเอเอช-1เจ ซีคอบรา เอเอช-1ที อิมพรูฟคอบรา และเอเอช-1ดับบลิว ซูเปอร์คอบรา เอเอช-1 ดับบลิวเป็นเฮลิคอปเตอร์หลักของกองนาวิกโยธินสหรัฐแต่จะถูกแทนที่ด้วยเอเอช-1ซี ไวเปอร์ในทศวรรษถัดไป
การออกแบบและพัฒนา

เอเอช-1 คอบราถูกพัฒนาขึ้นในช่วงกลางปีพ.ศ. 2503 ให้เป็นเฮลิคอปเตอร์จู่โจมชั่วคราวของกองทัพบกสหรัฐฯ ซึ่งนำไปใช้ในสงครามเวียดนาม คอบราใช้เครื่องส่งสัญญาณ ระบบใบพัด และเครื่องยนต์ ที53 แบบเดียวกับที่ใช้ในยูเอช-1 ฮิวอี้
เมื่อถึงเดือนมิถุนายนปีพ.ศ. 2510 เอเอช-1จี ฮิวอี้คอบราเครื่องแรกก็ถูกสร้างขึ้นมา เบลล์ได้สร้างเอเอช-1จีเป็นจำนวน 1,116 เครื่องให้แก่กองทัพบกสหรัฐฯ ในระหว่างพ.ศ. 2510 และพ.ศ. 2516 และคอบราได้ถูกลงทะเบียนในชั่วโมงบินกว่าล้านชั่วโมงในเวียดนาม
นาวิกโยธินสหรัฐสนใจในเอเอช-1จี คอบราอย่างมากแต่ก็ต้องการรุ่นที่มีสองเครื่องยนต์มากกว่าเพื่อความปลอดภัยในการปฏิบัติการเหนือผิวน้ำและยังต้องการอาวุธที่ให้อำนาจการยิงมากยิ่งขึ้น ในตอนแรกกระทรวงกลาโหมได้ปฏิเสธคำร้องของของนาวิกโยธินที่ต้องการคอบราแบบสองเครื่องยนต์ด้วยการเชื่อว่าเอเอชแบบธรรมดานั้นได้เปรียบตรงที่เหมาะกับเครื่องยนต์หลายแบบ อย่างไรก็ตามนาวิกโยธินก็ชนะและได้ทำสัญญากับบริษัทเบลล์ให้สร้าง เอเอช-1เจ ซีคอบราแบบสองเครื่องยนต์เป็นจำนวน 49 เครื่องในปีพ.ศ. 2511 ด้วยมาตรการชั่วคราวกองทัพบกสหรัฐได้ส่งต่อเอเอช-1จีจำนวน 38 เครื่องให้กับนาวิกโยธินในปีพ.ศ. 2512 เอเอช-2เจยังได้ติดตั้งป้อมปืนที่ทรงพลังมากยิ่งขึ้น มันมีปืนใหญ่เอ็กซ์เอ็ม197แบบสามลำกล้อง
นาวิกโยธินได้ร้องขอคอบราที่มีความจุกระสุนได้มากยิ่งขึ้นในปีพ.ศ. 2513 เบลล์ได้ใช้ระบบจากรุ่น 309 เพื่อสร้างเอเอช-1ที รุ่นนี้ทีหางที่ยาวและส่วนลำตัวที่ได้รับการพัฒนามาจากรุ่น 309 เบลล์ได้ออกแบบเอเอช-1ทีให้ไว้ใจได้และใช้งานได้ง่ายขึ้นในภาคสนาม มันยังได้เพิ่มระบบจับเป้าและเซ็นเซอร์แบบอื่นๆ อย่างเต็มรูปแบบ ในรุ่นที่พัฒานขึ้นไปอีกที่เรียกกันว่าเอเอช-1ที+นั้นมีเครื่องยนต์ที่ทรงพลังกว่าและอากาศกลศาสตร์ที่ได้รับการพัฒนาได้ถูกนำไปใช้ในอิหร่านในช่วงปลายปีพ.ศ. 2513 แต่การล้มล้างอำนาจของผู้นำในอิหร่านได้ทำให้การขายถูกยกเลิก
ในช่วงต้นปีพ.ศ. 2523 นาวิกโนธินสหรัฐฯ ได้มองหาเฮลิคอปเตอร์สำหรับกองทัพเรือแบบใหม่แต่ก็ถูกปฏิเสธที่จะมอบทุนในการซื้อเอเอช-64 อาปาเช่โดยสภาในปีพ.ศ. 2524 นาวิกโยธินหันกลับไปตามหาเอเอช-1ทีรุ่นที่ทรงพลังยิ่งขึ้นไปอีก การเปลี่ยนแปลงยังรวมทั้งการดัดแปลงระบบควบคุมการยิงเพื่อบรรทุกและยิงขีปนาวุธแบบเอไอเอ็ม-9 ไซด์ไวน์เดอร์และเอจีเอ็ม-114 เฮลไฟร์ รุ่นใหม่นี้ได้รับทุนจากสภาและได้รับชื่อว่าเอเอช-1 ดับบลิวซึ่งผลิตออกมาอย่างน้อย 266 เครื่อง
ผู้สาธิตเอเอช-1ที+และต้นแบบของเอเอช-1ดับบลิวได้รับการทดสอบในเวลาต่อมาด้วยระบบใบพัดแบบสี่ใบพัดแบบใหม่ ระบบใหม่นี้ทำให้มันทำงานได้ดียิ่งขึ้น ลดเสียงและเพิ่มประสิทธิภาพในการออกรบ ด้วยการที่ไม่มีสัญญากับกองนาวิกโยธินสหรัฐฯ เบลล์จึงพัฒนารุ่นใหม่นี้ให้เป็นเอเอช-1ซีด้วยทุนของตัวเอง ในปีพ.ศ. 2539 นาวิกโยธินถูกปฏิเสธอีกครั้งในการสั่งซื้อเอเอช-64 การสร้างอาปาเช่ให้กับนาวิกโยธินนั้นมีราคาแพงและดูเหมือนว่าจะมีเพียงแค่นาวิกโยธินเท่านั้นที่เป็นลูกค้ารายเดียว พวกเขาจึงทำสัญญาในการพัฒนาเอเอช-1ดับบลิวจำนวน 180 เครื่องให้เป็นเอเอช-1ซีแทน
เอเอช-1ซี ไวเปอร์มีการออกแบบที่เปลี่ยนแปลงไปมากมาย ปีกทั้งสองของเอเอช-1ซีที่ได้รับการออกแบบใหม่มีความยาวมากกว่าเพื่อบรรทุกขีปนาวุธอย่างเอไอเอ็ม-9 ไซด์ไวน์เดอร์ได้มากขึ้น ในแต่ละปีกจะมีแท่นยิงจรวดไฮดราขนาด 70 ม.ม.หรือเครื่องยิงขีปนาวุธเอจีเอ็ม-114 เฮลไฟร์แบบสี่ลูก เรดาร์ของลองโบว์นั้นสามารถนำมาติดตั้งบนปลายปีกได้
ประวัติการปฏิบัติการ

ในช่วงที่สหรัฐฯ เริ่มมีส่วนพัวพันในเวียดนามนาวิกโยธินได้นำเอเอช-1เจ ซีคอบราลงเรือยูเอสเอส คลีฟแลนด์และต่อมาก็ยูเอสเอส ดูบัคเพื่อเป็นฐานทางทะเลเพิ้อสะกัดกั้นเวียดนามเหนือบนเกาะฮอนลา
ในปีพ.ศ. 2526 นาวิกโยธินได้ทำปฏิบัติการบนชายฝั่งเบรุตของเลบานอนซึ่งได้มีการนำเอเอช-1ไปใช้ด้วย ด้วยการที่ต้องเผชิญกับความเป็นไปได้ของภัยคุกคามจากระเบิดพลีชีพที่มากับอากาศยานของพลเรือน เอเอช-1จึงติดอาวุธด้วยไซด์ไวน์เดอร์และปืนในสถานะพร้อมโจมตี
ในช่วงสงครามอ่าวระหว่างปีพ.ศ. 2533-2534 คอบราและซีคอบราได้ถูกใช้ให้ทำหน้าที่สนับสนุน ซีคอบราทั้งสิ้น 78 เครื่องได้เข้าโจมตีศัตรูด้วยจำนวนที่น้อยกว่าโดยที่ไม่มีการสูญเสีย เอเอช-1สามลำตกในอุบัติเหตุในช่วงการรบและในภายหลัง เอเอช-1ดับบลิวของนาวิกโยธินได้ทำลายรถถังไป 97 คัน ยานเกราะและพาหนะ 104 คัน และที่ตั้งของปืนใหญ่ต่อต้านอากาศยานสองแห่งใน 100 ชั่วโมงในภารกิจภาคพื้นดิน
เอเอช-1เจ ซีคอบราของอิหร่านได้มีส่วนร่วมในการต่อสู้ทางอากาศกับเครื่องอ็มไอ-24ของอิรักในช่วงสงครามอิหร่าน-อิรัก ผลของการปะทะดังกล่าวยังคงเป็นที่โต้เถียงกัน เอกสารหนึ่งได้กล่าวว่า"เอเอช-1เจของอิหร่านได้ปะทะกับเฮลิคอปเตอร์เอ็มไอ-8 และเอ็มไอ-24 ของอิรัก" แหล่งที่มาที่ไม่ใช่ของทางการได้รายงานว่านักบินของอิหร่านทำการสังหารในอัตรา 10:1 เหนือนักบินเฮลิคอปเตอร์ของอิรักในการปะทะดังกล่าว (1:5) นอกจากนี้เอเอช-1เจของอิหร่านและอากาศยานของอิรักก็ได้ปะทะกันเช่นกัน แหล่งอื่นๆ อ้างว่าในการต่อสู้ตลอดแปดปีนั้นเครื่องเอเอช-1เจของอิหร่านถูกยิงตกสิบเครื่องในขณะที่เครื่องเอ็มไอ-24 ของอิรักตกไปหกเครื่อง ยังมีแหล่งอื่นที่กล่าวว่าในการต่อสู้ทั้งสองมีความเท่าเทียมกัน  เอเอช-1เจของอิหร่านยังคงประจำการอยู่จนถึงทุกวันนี้และผ่านการพัฒนามา ในพ.ศ. 2531 เครื่องมิก-23 ของโซเวียตได้ยิงเอเอช-1เจของอิหร่านตกสองลำ ซึ่งได้ทั้งสองลำได้หลงเข้าไปในน่านฟ้าทางตะวันตกของอัฟกานิสถาน
เอเอช-1 คอบรายังคงปฏิบัติการต่อพร้อมกับนาวิกโยธินสหรัฐฯ คอบราของกองนาวิกโยธินสหรัฐฯ ยังคงทำหน้าที่ตลอดทศววรษ 2533  คอบราของนาวิกโยธินสหรัฐฯ ยังได้ทำหน้าที่ในปฏิบัติการเอ็นดัวริงฟรีดอมในอัฟกานิสถานในสงครามอิรัก ขณะที่อากาศยานที่ใหม่เข้ามาทดแทนถูกมองว่าเป็นทางเลือกสำคัญของกองบินเอเอช-1 กองนาวิกโนธินได้แสดงให้เห็นว่าการพัฒนาเป็นทางแก้ไขที่ทำได้ง่ายที่สุด น่าสนับสนุนที่สุด และมีประสิทธิภาพที่สุดสำหรับเฮลิคอปเตอร์จู่โจมขนาดเบาของกองนาวิกโยธิน
ประเทศที่ใช้งาน

กองทัพของอิหร่านมีเครื่องเอเอช-1เจ อินเทอร์เนชั่นแนลจำนวน 202 เครื่อง อิหร่านใช้เอเอช-1เจจำนวน 50 เครื่องในเดือนพฤศจิกายน พ.ศ. 2551
กองทัพของสาธารณรัฐประชาชนจีนได้รับเครื่องเอเอช-1ดับบลิวจำนวน 63 เครื่อง และใช้งานเอเอช-1ดับบลิงจำนวน 59 เครื่องในพ.ศ. 2551
กองทัพของตุรกีใช้เครื่องเอเอช-1ดับบลิว ซูเปอร์คอบราจำนวน 7 เครื่องในปีพ.ศ. 2551
กองนาวิกโยธินสหรัฐมีเครื่องเอชเอ-1ดับบลิวประมาณ 167 เครื่องในปีพ.ศ. 2551
รายละเอียดเอเอช-1 คอบรา > เอเอช-1เอฟ คอบรา

ยาว 13.6 เมตร
สูง 4.1 เมตร
น้ำหนักเปล่า 2,993 กิโลกรัม
น้ำหนักวิ่งขึ้นสูงสุด 4,500 กิโลกรัม
เครื่องยนต์ 1 เครื่องยนต์ เอวีซีโอ ไลคอมมิ่ง ที53-เอล-703เทอร์โบชาฟท์ให้แรงขับ 1,800 แรงม้า
จำนวนใบพัดหลัก 2 แฉก
เพดาบินใช้งาน 3,720 เมตร
ความเร็วสูงสุด 277 กิโลเมตร/ชั่วโมง
รัศมีทำการ 510 กิโลเมตร
รายละเอียดเอเอช-1 คอบรา > เอเอช-1ดับลิว ซูเปอร์ คอบรา

ยาว 13.6 เมตร
สูง 4.1 เมตร
เส้นผ่าศูนย์กลางใบพัดหลัก 14.6 เมตร
พื้นที่ใบพัดหลัก 168.11 ตารางเมตร
น้ำหนักเปล่า 2,993 กิโลกรัม
น้ำหนักบินขึ้นสูงสุด 4,500 กิโลกรัม
เครื่องยนต์ 2 เครื่อง เจนอลรัล อีเล็คตริค ที700 เทอร์โบชาฟท์ ให้แรงขับเครื่องละ 1,680 แรงม้า
จำนวนใบพัดหลัก 4 แฉก
เพดานบินใช้งาน 3,720 เมตร
ความเร็วสูงสุด 338 กิโลเมตร/ชั่วโมง
รัศมีทำการ 587 กิโลเมตร
รายละเอียดเอเอช-1 คอบรา > เอเอช-1ซี ซูเปอร์ คอบรา

ยาว 13.87 เมตร
สูง 4.39 เมตร
เส้นผ่าศูนย์กลางใบพัดหลัก 14.63 เมตร
พื้นที่ใบพัดหลัก 168.11 ตารางเมตร
น้ำหนักเปล่า 5,580 กิโลกรัม
น้ำหนักสูงสุด 8,391 กิโลกรัม
เครื่องยนต์ 2 เครื่อง เจนอลรัล อีเล็คตริค ที700-จีอี-401ซี ให้แรงขับเครื่องละ 1,690 แรงม้า
จำนวนใบพัดหลัก 4 แฉก
เพดานบินใช้งาน 4,495 เมตร
ความเร็วสูงสุด 298 กิโลเมตร/ชั่วโมง
รัศมีทำการ 705 กิโลเมตร
เอเอช-1ที ซีคอบรากำลังเตรียมลงจอดบนเรือยูเอสเอส อิโวจิม่า
เอเอช-1ดับบลิว ซูเปอร์คอบราของนาวิกโยธินสหรัฐฯ กำลังเติมเชื้อเพลิงในช่วงปฏิบัติการอิรักฟรีดอม
เอเอช-1ดับบลิวขณะทำภารกิจการฝึก
เอเลี่ยน: โรมูลัส

| เอเลี่ยน: โรมูลัส |
| --- | --- |
ใบปิดภาพยนตร์
กำกับ: เฟเด อัลวาเรซ
เขียนบท:   เฟเด อัลวาเรซ  โรโด ซายาเกซ 
สร้างจาก: ตัวละคร โดย แดน โอแบนนอน โรนัลด์ ชูเซตต์
อำนวยการสร้าง:   ริดลีย์ สกอต  ไมเคิล พรัสส์  วอลเตอร์ ฮิลล์ 
นักแสดงนำ:   เคลลี สแปนี  เดวิด จอนส์สัน  อาร์ชี เรโนซ์  อิซาเบลา เมอร์เซด  สไปค์ เฟิร์น  เอลีน วู 
กำกับภาพ: กาโล โอลิวาเรส
ตัดต่อ: เจก รอเบิร์ตส์
ดนตรีประกอบ: เบนจามิน วอลล์ฟิช
บริษัทผู้สร้าง:   สกอตฟรีโปรดักชันส์  แบรนดีไวน์  
ผู้จัดจำหน่าย: ทเวนตีท์เซนจูรีสตูดิโอส์
วันฉาย:   12 สิงหาคม ค.ศ. 2024 (2024-08-12) (ลอสแองเจลิส)  15 สิงหาคม ค.ศ. 2024 (2024-08-15) (ไทย)  16 สิงหาคม ค.ศ. 2024 (2024-08-16) (สหรัฐ) 
ความยาว: 119 นาที
ประเทศ: สหรัฐ
ภาษา: อังกฤษ
ทุนสร้าง: 80 ล้านดอลลาร์สหรัฐ
ทำเงิน: 350.8 ล้านดอลลาร์สหรัฐ
เอเลี่ยน: โรมูลัส (อังกฤษ: Alien: Romulus) เป็นภาพยนตร์อเมริกันแนวบันเทิงคดีวิทยาศาสตร์สยองขวัญ ฉายใน ค.ศ. 2024 กำกับโดย เฟเด อัลวาเรซ จากบทภาพยนตร์ที่เขาเขียนร่วมกับ โรโด ซายาเกซ สร้างโดย สกอตฟรีและแบรนดีไวน์โปรดักชันส์ และจัดจำหน่ายโดย ทเวนตีท์เซนจูรีสตูดิโอส์ เอเลี่ยน: โรมูลัส เป็นภาพยนตร์เรื่องที่เจ็ดในแฟรนไชส์ เอเลี่ยน ดำเนินเรื่องระหว่างเหตุการณ์ใน เอเลี่ยน (1979) และ เอเลี่ยน 2 ฝูงมฤตยูนอกโลก (1986) แสดงนำโดย เคลลี สแปนี, เดวิด จอนส์สัน, อาร์ชี เรโนซ์, อิซาเบลา เมอร์เซด, สไปค์ เฟิร์นและเอลีน วู ภาพยนตร์เล่าเรื่องราวของกลุ่มหนุ่มสาวผู้ทำงานในอาณานิคมในอวกาศ ซึ่งทุกข์ยากและต้องการแสวงหาชีวิตที่ดีกว่า และเผชิญกับสิ่งมีชีวิตที่เป็นศัตรูขณะค้นหาสมบัติในสถานีอวกาศรกร้าง
ทเวนตีท์เซนจูรีฟอกซ์ ประกาศแผนการสร้างภาพยนตร์แฟรนไชส์ เอเลี่ยน ในอนาคต ณ งานซีนะมาคอน เมื่อเดือนเมษายน ค.ศ. 2019 มีการประกาศให้อัลวาเรซเป็นผู้กำกับในเดือนมีนาคม ค.ศ. 2022 และสแปนีเข้าร่วมภาพยนตร์ในฐานะนักแสดงนำในช่วงปลายปีเดียวกัน การถ่ายทำเริ่มต้นในเดือนมีนาคมจนถึงเดือนกรกฎาคม ค.ศ. 2023 เอเลี่ยน: โรมูลัส ฉายรอบปฐมทัศน์ในลอสแองเจลิสเมื่อวันที่ 12 สิงหาคม ค.ศ. 2024, ฉายในไทยวันที่ 15 สิงหาคมและฉายในสหรัฐวันที่ 16 สิงหาคม ภาพยนตร์ได้รับการตอบรับที่ดีจากนักวิจารณ์และทำเงินทั่วโลก 350.8 ล้านดอลลาร์สหรัฐ
นักแสดง

เคลลี สแปนี เป็น เรน, คนงานเหมืองกำพร้า
เดวิด จอนส์สัน เป็น แอนดี, แอนดรอยด์ที่ถูกตั้งโปรแกรมใหม่โดยพ่อของเรนเพื่อเป็นพี่ชายบุญธรรมของเธอ
อาร์ชี เรโนซ์ เป็น ไทเลอร์, พี่ชายของเคย์และแฟนเก่าของเรน
อิซาเบลา เมอร์เซด เป็น เคย์, น้องสาวของไทเลอร์ที่กำลังตั้งครรภ์
สไปค์ เฟิร์น เป็น บียอร์น, ลูกพี่ลูกน้องของไทเลอร์และเคย์
เอลีน วู เป็น นาวาร์โร, นักบินและแฟนสาวของบียอร์น
รุก, แอนดรอยด์เจ้าหน้าที่วิทยาศาสตร์บนยาน โรมูลัส ให้เสียงโดย แดเนียล เบตส์ ขณะที่รูปลักษณ์ภายนอกของเขานั้นอิงตามรูปลักษณ์ของ เอียน โฮล์ม ผู้ล่วงลับ ผู้รับบทเป็น แอช ในภาพยนตร์ต้นฉบับ เทรเวอร์ นิวลิน แสดงเป็น ซีโนมอร์ฟ, ขณะที่ลูกผสมมนุษย์–ซีโนมอร์ฟ (มีชื่อในเครดิตเป็น "ออฟสปริง") แสดงโดย โรเบิร์ต โบโบรกซกี อดีตนักบาสเกตบอลชาวโรมาเนีย
การสร้าง > การพัฒนา

หลังการเข้าซื้อกิจการของทเวนตีเฟิสต์เซนจูรีฟอกซ์โดยบริษัทเดอะวอลต์ดิสนีย์ ทเวนตีท์เซนจูรีฟอกซ์ยืนยันในงานซีนะมาคอน 2019 ว่าภาพยนตร์ เอเลี่ยน ในอนาคตอยู่ระหว่างการพัฒนา มีรายงานในเดือนมีนาคม ค.ศ. 2022 ว่า เฟเด อัลวาเรซ จะเป็นผู้เขียนบทและกำกับภาพยนตร์ เอเลี่ยน เรื่องที่เจ็ด หลังนำเสนอเรื่องราวของเขา โดยกล่าวว่าจะ "ไม่เชื่อมโยง" กับภาพยนตร์ก่อนหน้านี้ในแฟรนไชส์ โดยโครงการมีกำหนดฉายบนฮูลู ต่อมาอัลวาเรซชี้แจงว่าภาพยนตร์ที่ไม่ใช่เรื่องราวแบบยืนเดี่ยว มีการกล่าวกันว่าภาพยนตร์จะเกิดขึ้นระหว่างเหตุการณ์ใน เอเลี่ยน (1979) และ เอเลี่ยน 2 ฝูงมฤตยูนอกโลก (1986) โดยมีทีมงานเทคนิคบางส่วนกลับมาจากภาพยนตร์เรื่องหลัง
ภาพยนตร์มีการเชื่อมโยงและอ้างอิงถึงภาพยนตร์ เอเลี่ยน ทั้งหกเรื่องก่อนหน้านี้ ได้แก่ เอเลี่ยน, เอเลี่ยน 2 ฝูงมฤตยูนอกโลก, เอเลี่ยน 3 อสูรสยบจักรวาล (1992), เอเลี่ยน 4 ฝูงมฤตยูเกิดใหม่ (1997), โพรมีธีอุส (2012) และ เอเลี่ยน: โคเวแนนท์ (2017) ในระดับหนึ่ง โดยเฉพาะอย่างยิ่งกับเรื่อง เอเลี่ยน และ โพรมีธีอุส โดย เวย์แลนด์-ยูทานิ เก็บกู้ซีโนมอร์ฟที่โจมตี เอลเลน ริปลีย์ ใน เอเลี่ยน จากยาน ยูเอสซีเอสเอส นอสโตรโม, แอนดรอยด์ชื่อ รุก มีรูปลักษณ์คล้ายกับ แอช จากภาพยนตร์เรื่องแรก, และ "สารเหนียวสีดำ" จาก โพรมีธีอุส ที่ให้กำเนิดลูกผสมมนุษย์–ซีโนมอร์ฟ ที่มีรูปลักษณ์คล้ายกับการผสมระหว่าง เอนจิเนียร์ส และสิ่งมีชีวิตจากตอนจบของ ฝูงมฤตยูเกิดใหม่ การแสดงของรุกใช้แอนิมาโทรนิกส์ที่มีรูปลักษณ์คล้ายกับ เอียน โฮล์ม ผู้เคยแสดงเป็น แอช อัลวาเรซยืนยันถึงความเชื่อมโยงกับภาพยนตร์เรื่อง โพรมีธีอุส และระบุว่าลูกผสมที่มีรูปลักษณ์คล้ายกับเอนจิเนียร์สนั้นเป็นความตั้งใจ โดยทำขึ้นเพื่อเชื่อมช่องว่างระหว่างภาคก่อนและภาพยนตร์ต้นฉบับ ภาพยนตร์ได้รับแรงบันดาลใจจากวิดีโอเกม เอเลี่ยน: ไอโซเลชัน (2014)
การสร้าง > การคัดเลือกนักแสดง

เคลลี สแปนี เข้าสู่การเจรจาเพื่อแสดงนำในเดือนพฤศจิกายน อิซาเบลา เมอร์เซด ถูกเลือกให้แสดงนำร่วมกับสแปนีในเดือนมีนาคม ค.ศ. 2023 เดวิด จอนส์สัน, อาร์ชี เรโนซ์, สไปค์ เฟิร์นและเอลีน วู เข้าร่วมเป็นนักแสดงในเดือนถัดมา
การสร้าง > การถ่ายทำ

การถ่ายทำเริ่มต้นวันที่ 9 มีนาคมถึงวันที่ 3 กรกฎาคม ค.ศ. 2023 ที่บูดาเปสต์ ภาพยนตร์ถ่ายทำตามลำดับเวลาและใช้เทคนิคพิเศษของจริง อัลวาเรซปรึกษา ริดลีย์ สกอตและเจมส์ แคเมอรอน ผู้กำกับ เอเลี่ยน และ เอเลี่ยน 2 ฝูงมฤตยูนอกโลก ในระหว่างการถ่ายทำ ซึ่งทั้งสองต่างก็แสดงความเห็นชอบ
เพลง

ดนตรีประกอบภาพยนตร์แต่งโดย เบนจามิน วอลล์ฟิช ดนตรีประกอบภาพยนตร์มีธีมและคิวจาก เอเลี่ยน แต่งโดย เจอร์รี โกลด์สมิธ; เอเลี่ยน 2 ฝูงมฤตยูนอกโลก แต่งโดย เจมส์ ฮอร์เนอร์; และ โพรมีธีอุส แต่งโดย มาร์ก สไตรเทนเฟลด์ บทประพันธ์ "เอนทรีออฟเดอะก็อดส์อินทูวัลฮัลลา" จาก ดาสไรน์โกลด์ ของ ริชชาร์ท วากเนอร์ ซึ่งมีการนำเสนออย่างมากใน เอเลี่ยน: โคเวแนนท์, ก็ได้ยินเช่นกัน อัลบั้มเพลงประกอบภาพยนตร์วางจำหน่ายโดย ฮอลลีวูดเรเคิดส์ เมื่อวันที่ 16 สิงหาคม
การฉาย > โรงภาพยนตร์

แต่เดิม เอเลี่ยน: โรมูลัส ตั้งใจจะฉายโดยตรงบนฮูลู แต่ดิสนีย์ย้ายภาพยนตร์ไปฉายในโรงภาพยนตร์ไม่นานก่อนที่จะเริ่มถ่ายทำ ภาพยนตร์ฉายรอบปฐมทัศน์โลกที่ลอสแองเจลิสเมื่อวันที่ 12 สิงหาคม ค.ศ. 2024 ฉายรอบปฐมทัศน์ในอังกฤษที่เทศกาลภาพยนตร์นานาชาติเอดินบะระ และฉายในไทยเมื่อวันที่ 15 สิงหาคม และฉายในสหรัฐและสหราชอาณาจักรวันที่ 16 สิงหาคม
การตอบรับ > บ็อกซ์ออฟฟิศ

เอเลี่ยน: โรมูลัส ทำเงินในสหรัฐและแคนาดา 105.3 ล้านดอลลาร์สหรัฐ และ 245.5 ล้านดอลลาร์สหรัฐในต่างประเทศ รวมทั่วโลก 350.8 ล้านดอลลาร์สหรัฐ
การตอบรับ > นักวิจารณ์

เอเลี่ยน: โรมูลัส ได้รับการตอบรับที่ดีจากนักวิจารณ์ เว็บไซต์รวบรวมบทวิจารณ์ รอตเทนโทเมโทส์ รายงานว่านักวิจารณ์ต่างชื่นชมว่าภาพยนตร์เรื่องนี้ "งานภาพที่โดดเด่นและความสยองขวัญที่อึดอัดพร้อมฉากโลดโผนที่เลือดสาดและการแสดงนำที่น่าเกรงขามของ เคลลี สแปนี" เรียกได้ว่า "เป็นภาคที่ดีที่สุดตั้งแต่ เอเลี่ยน 2 ฝูงมฤตยูนอกโลก บนเว็บไซต์ดังกล่าว 81% จากนักวิจารณ์ 279 คน ให้บทวิจารณ์ภาพยนตร์ในแง่บวก ด้วยคะแนนเฉลี่ย 7/10 ฉันทามติของเว็บไซต์ระบุว่า: "ให้เกียรติแก่ภาพยนตร์ก่อนหน้านี้ที่แสนน่ากลัว ในขณะที่อกแตกด้วยความหวาดกลัวใหม่ ๆ ของตัวเอง โรมูลัส ได้ฉีดเลือดกรดใหม่ ๆ ให้กับแฟรนไชส์สยองขวัญอันยิ่งใหญ่เรื่องหนึ่งของโลกภาพยนตร์" ภาพยนตร์ได้รับบทวิจารณ์ เป็นที่น่าพอใจโดยทั่วไป บนเว็บไซต์ เมทาคริติก โดยมีคะแนนเฉลี่ยถ่วงน้ำหนัก 64 จาก 100 จาก 57 บทวิจารณ์ แบบสำรวจผู้ชมโดย ซีนะมาสกอร์ ให้เกรดภาพยนตร์ "B+" จากเกรด A+ ถึง F, ในขณะที่ผู้สำรวจของ โพสต์แทร็ก ให้คะแนนภาพยนตร์เรื่องนี้ในเชิงบวกโดยรวม 82% โดยมีผู้ตอบแบบสำรวจ 65% บอกว่าพวกเขาจะแนะนำภาพยนตร์เรื่องนี้อย่างแน่นอน